CELEX: 62014TN0809
Language: et
Date: 2014-12-12 00:00:00
Title: Kohtuasi T-809/14: 12. detsembril 2014 esitatud hagi – Itaalia versus komisjon

9.2.2015   
            
            
               ET
            
            
               Euroopa Liidu Teataja
            
            
               C 46/59
            
         12. detsembril 2014 esitatud hagi – Itaalia versus komisjon
   (Kohtuasi T-809/14)
   (2015/C 046/77)
   Kohtumenetluse keel: itaalia
   
      Pooled
   
   
      Hageja: Itaalia Vabariik (esindajad: avvocato dello Stato P. Gentili ja G. Palmieri)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada Itaalia Vabariigi Välisministeeriumi Euroopa Liidu peadirektorile saadetud komisjoni personaliküsimuste peadirektori 2. oktoobri 2014. aasta kiri;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Käesoleva hagi esemeks on eelnimetatud kiri, mis järgnes teatele Euroopa Liidu Asutuste Tõlkekeskuse (Luxembourg) direktori vaba ametikoha kohta (COM/2014/10356) – mis on kohtuasjas T-636/14 vaidlustatud – ja milles antakse seisukoht väidetava erinevuse kohta nimetatud teate ja veebilehel asuva vormi vahel, mille kaudu saab esitada kandideerimistaotlusi ja mis on kättesaadav prantsuse, inglise ja saksa keeles.
   Hageja esitab hagi põhjendamiseks kolm väidet.
   
               1.
            
            
               Esimene väide, et on rikutud ELTL artiklit 18 ja artikli 24 lõiget 4, Euroopa Liidu põhiõiguste harta artiklit 22, nõukogu määruse nr 1, millega määratakse kindlaks Euroopa Majandusühenduses kasutatavad keeled, artikleid 1 ja 2, personalieeskirjade artikli 1d lõikeid 1 ja 6 osas, milles kandidaadid olid kohustatud vastavalt teates esitatud viitele komisjoni veebilehele, milles selline nõue oli ette nähtud, esitama oma elulookirjelduse ja motivatsioonikirja inglise, prantsuse või saksa keeles, mitte aga mõnes muus liidu keeles. Hageja leiab, et komisjon oleks pidanud sellise rikkumise kõrvaldamiseks veebilehte muutma ja kandideerimistaotluste esitamise tähtaega pikendama.
            
         
               2.
            
            
               Teine väide, et on rikutud õiguspärase ootuse ja lojaalse koostöö põhimõtet (ELL artikli 4 lõige 3) osas, milles teate koostamise menetluses kinnitas komisjon Itaalia valitsusele ametlikult mitu korda, et eespool nimetatud keeleline diskrimineerimine kõrvaldatakse, käitudes samas vastupidiselt teate sõnastamisel ja tegevusjuhiste andmisel sellel veebilehel, millele teates on seoses kandideerimistaotluste esitamisega viidatud.
            
         
               3.
            
            
               Kolmas väide, et vaidlustatud otsus on põhjendamata, kuna otsuse oleks pidanud vastu võtma komisjoni president või pädev volinik, mitte aga personaliküsimuste peadirektor.